Lasker – Bauer (Amsterdam 1889)
Partija Lasker – Bauer (Amsterdam 1889) je šahovska partija odigrana na jednom od najznačajnijih šahovskih turnira u Amsterdamu u prvoj rundi, 26. augusta 1889. Zbog svoje spektakularnosti dvostruke žrtve lovca, ostala je u historiji šaha, kao primjer efikasnog Birdovog otvaranja. Lasker, njemački majstor, kasniji svjetski prvak, igrao je bijele figure, a njegov protivnik austrijski majstor Johann Hermann Bauer crne. Ova dvostruka žrtva lovca primjenjena je u drugoj formi u partiji John Owen Johna Owena protiv Amosa Burna u Liverpoolu 1884. godine, te se kasnije u razvijenim formama sve češće koristila. Prominentna žrtva ove varijante je bivši svjetski prvak Anatolij Karpov u partiji protiv Judit Polgár u Hoogeveenu 2003. Ali, Karpov se već nakon prve žrtve lovca na h7 predao. Slične partije sa ovom varijantom su Nimzovič protiv Tarrascha u Sankt Petersburgu 1914, H. Kusmin protiv Svešnikova, Moskva 1973. i Miles protiv Browna, Luzern 1982.